{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":11,"n_cols":6,"rows_kept":11,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zainteresiranom javnošću o Nacrtu Odluke o uvjetima za prijam učenika u učeničke domove u školskoj godini 2017./2018."]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Natalija Sonički","NACRT ODLUKE","Planovi i programi za tekuću školsku godinu donose se/predaju Ministarstvu početkom nastavne godine u rujnu. Prijem učenika također je dio tog plana i programa, a datume upisa saznajemo tek u lipnju. Kako se planira vremenik školskih praznika, tako bi se početkom godine trebao planirati i datum upisa. Školska godina traje do 31.kolovoza, u skladu s time treba biti isplanirana do 31. kolovoza. i uključivati i upisne rokove. \nSmatram da se upisni rokovi donose i više nego prekasno, što remeti rad u učeničkim domovima (izvođenje radova, planiranje gostiju koji su smješteni tu tijekom ljeta i sl.)","Nije prihvaćen","Točkom VII.  Odluke o uvjetima za prijam učenika u učeničke domove u školskoj godini 2017./2018. propisano je da učenički domovi javno objavljuju natječaj za prijam učenika u učenički dom u kojem javno oglašavaju broj slobodnih mjesta i uvjete za prijam u školskoj godini 2017./2018. i to istodobno kada se objavljuje i natječaj za upis učenika u I. razred srednje škole, odnosno usklađeni su s upisnim rokovima propisanim točkama X. i XI. Odluke o upisu učenika u I. razred srednje škole u školskoj godini 2017./2018. (Narodne novine, broj: 48/2017)."]
[2,"Natalija Sonički","NACRT ODLUKE,\nIV.","Prijedlog je da se odabir obavlja prema posljednja dva završena razreda. Što znači da učenik koji se upisuje u učenički dom u četvrtom razredu srednje škole na upis donese svjedodžbe drugog i trećeg razreda srednje škole, a ne petog, šestog, sedmog i osmog razreda osnovne škole. Dio učenika za dom se odlučuje kasnije, u drugom, trećem, četvrtom razredu srednje škole i tada bi bilo prikladnije priložiti svjedodžbe prethodno završenih razreda, a ne osnovne škole.","Nije prihvaćen","Na temelju mjerila iz točke V. i VI. ove odluke učenički domovi dogovaraju sadržaj natječaja s uredom državne uprave odnosno Gradskim uredom za obrazovanje, kulturu i sport Grada Zagreba, iz stavka 1. ove točke, i zajednički objavljuju u organizaciji županijskoga upravnog odjela.\nUčenici 2., 3. i 4. razreda srednje škole za upis u učenički dom upućuju zamolbu odgajateljskom ili nastavničkom vijeću (ako je učenički dom u sastavu škole), a u privitku zamolbe dostavlja svjedodžbu prethodno završenog razreda srednje škole i potvrdu o upisu u viši razred srednje škole."]
[3,"Pravobranitelj za osobe s invaliditetom","NACRT ODLUKE,\nV.","- Predlažemo u točki V dodati novu (treću) alineju: \n„učenici s teškoćama u razvoju ako učenički dom može osigurati potrebne prilagodbe u standardu razumne prilagodbe te ako se na drugi način učenicima s teškoćama ne može osigurati  odgovarajući smještaj tijekom obrazovanja  za najprimjereniji obrazovni program.\n\nObrazloženje: \nPrijedlog temeljimo na inkluzivnom obrazovanju te potrebi veće uključenosti učenika s teškoćama u opće srednjoškolsko obrazovanje. Smatramo da pravo izravnog smještaja u učenički dom doprinosi izjednačavanju mogućnosti i osiguravanju jednakosti, ako učenički dom, obzirom na pristupačnost i ostala potrebna obilježja (lokaciju i sl.), predstavlja najbolju opciju u odnosu na druge smještajne mogućnosti za učenike s teškoćama koji imaju sužene mogućnosti odabira srednjoškolskih obrazovnih programa.","Nije prihvaćen","Ministarstvo je detaljno razmotrilo zaprimljeni prijedlog. Učenički domovi su i do sada primali učenike s teškoćama u razvoju te su maksimalno senzibilizirani za inkluziju stoga smo mišljenja da nema potrebe za uvođenjem dodatne kategorije izravnoga upisa."]
[4,"Pravobranitelj za osobe s invaliditetom","NACRT ODLUKE,\nVI.","-Predlažemo u točki VI, alineja 7 dodati iza riječi bolesti: „odnosno težim ili teškim invaliditetom“\nObrazloženje: \nSmatramo da je potrebno osim bolesti, vrednovati i činjenicu postojanja težeg ili teškog invaliditeta jednog i/ili oba roditelja kao objektivno otežavajućih obiteljskih okolnosti.","Prihvaćen","Prijedlog se prihvaća: živi uz jednoga i/ili oba roditelja s dugotrajnom teškom bolesti odnosno težim invaliditetom (što dokazuje liječničkom potvrdom o dugotrajnoj težoj bolesti jednoga i/ili obaju roditelja odnosno odgovarajućim Rješenjem kojim je utvrđen postotak invaliditeta)"]
[5,"Natalija Sonički","NACRT ODLUKE,\nVI.","Stavak 13. maknuti, odnosno točno odrediti koje institucije izdaju navedene potvrde, budući se često događa da \"nadležne\" institucije ne izdaju  tražene potvrde te roditelji/skrbnici donose odluke suda od prije 10-15 godina i sl.","Nije prihvaćen","Zna se koje su nadležne institucije za izdavanje pojedinih dokumenata. Učenički dom može učenicima i roditeljima dati informacije koje su to nadležne institucije za izdavanje pojedinih rješenja, potvrda i sl., a koje se mogu uvažiti u svrhu ostvarivanja prava i dodatnih bodova pri upisu u učenički dom. Ukoliko postoje sumnje u vjerodostojnost isprave ili da se status učenika promijenio, informacije školska ustanova može zatražiti direktno od ustanove koja je izdala tu potvrdu, rješenje sl."]
[6,"Natalija Sonički","NACRT ODLUKE,\nVI.","U stavku 3., 4., 5. i 6. ovog članka potrebno je navesti tko izdaje potvrde o: socijalnom statusu,  o mjesečnom prihodu koji ne prelazi 60% proračunske osnovice, statusu djeteta hrvatskog vojnog invalida ili civilnog invalida rata sa 100% oštećenja i sl., kao što je u stavku 8. navedeno da potvrdu o dugotrajnoj nezaposlenosti izdaje Hrvatski zavod za zapošljavanje, u stavku 16.  da diplomu izdaje Agencija za odgoj i obrazovanje  te Hrvatski školski sportski savez.","Nije prihvaćen","Zna se koje su nadležne institucije za izdavanje pojedinih dokumenata. Učenički dom može učenicima i roditeljima dati informacije koje su to nadležne institucije za izdavanje pojedinih rješenja, potvrda i sl., a koje se mogu uvažiti u svrhu ostvarivanja prava i dodatnih bodova pri upisu u učenički dom. Ukoliko postoje sumnje u vjerodostojnost isprave ili da se status učenika promijenio, informacije školska ustanova može zatražiti direktno od ustanove koja je izdala tu potvrdu, rješenje sl."]
[7,"Natalija Sonički","NACRT ODLUKE,\nVI.","Dio stavka 4. \"djeca osoba poginulih, umrlih ili nestalih pod okolnostima iz članka 6., 7. i 8. ovoga zakona\"  može se izbaciti budući da je prošlo 22 godine od završetka rata, a u srednje škole upisuju se uglavnom 14-godišnjaci.","Nije prihvaćen","Dio stavka iz točke IV. ove Odluke ne može se brisati jer je na temelju odredbe članka 48.e  Zakona o zaštiti vojnih i civilnih invalida rata (Narodne novine, broj: 33/1992., 57/1992., 77/1992., 58/1993., 2/1994., 76/1994., 108/1995., 108/1996., 82/2001., 94/2001., 103/2003. i 148/2013.) propisano pravo na prednost pri smještaju u učeničke domove."]
[8,"Astrid Pavletić","NACRT ODLUKE,\nVI.","Poštovani, mislim da bi bilo bolje da se boduje prosjek ocjena zadnja četiri završena razreda. \nDešavalo se da nam se prijavljuje učenik koji ponavlja 3 srednje a mi to ne znamo na upisu jer nam je\ndao svjedodžbe iz osnovne škole. Hvala","Nije prihvaćen","\"\n\nNa temelju mjerila iz točke V. i VI. ove odluke učenički domovi dogovaraju sadržaj natječaja s uredom državne uprave odnosno Gradskim uredom za obrazovanje, kulturu i sport Grada Zagreba, iz stavka 1. ove točke, i zajednički objavljuju u organizaciji županijskoga upravnog odjela.\n\n\n\n\n\""]